AI néuro-simbolik iku sawiji mètodhe kanggo nggathukaké arsitèktur néural lan kacerdhasan gawéan simbolik kanggo ngadhepi tur njangkepi daya lan nirdayané. Bab iki bakal ngasilaké AI kuwat kang bisa nindakaké panalaran, pasinaonan, lan pamodhèlan kognitif. AI néuro-simbolik wis tau dirembug déning Valiant lan wong akèh liyané, panggawéan modhèl kognitif pakomputeran kang apik mbutuhaké gabungan antarané panalaran simbolik lan modhèl pasinaonan mesin kang trep. Gary Marcus awèh panemu, "Awaké dhéwé ora bisa nggawé modhèl kognitif kang apik kanthi cara otomatis tanpa arsitèktur hibrid triumvirate, kawruh-kawruh kang wis cumepak, lan tèhnik canggih kanggo panalarané." Wacan candhaké, "Nalika mbangun AI kang kuwat lan dhedhasar saka kawruh, awaké dhéwé kudu ndarbèni mesin manipulasi simbol ing pirantiné awaké dhéwé. Kakèhan kawruh iku malah njalari abstrak pambangunané yèn tanpa piranti kang bisa makili lan manipulasi abstraksi. Tekan sapréné, siji-sijiné mesin kang bisa manipulasi kawruh abstrak kanthi pener iku piranti kanggo manipulasi simbol."

Henry Kautz, Francesca Rossi, lan Bart Selman uga ngandharaké panemuné. Panemuné dhèwèké padha ya iku dhedhasar ing rong jinis cara mikir. Tuladhané kaya ta kang dirembug ing buku anggitané Daniel Kahneman asesirah Thinking, Fast and Slow. Cara mikiré manungsa iku ana rong jinis: Sistem 1 kang cepet, otomatis, intuitif, lan ora sadar. Sistem 2 kang alon, mlaku sajangkah saben jangkah, lan gamblang. Sistem 1 dianggo kanggo pangenalan pola. Sistem 2 dianggo kanggo ngurusi parencanaan, pamikiran déduksi, lan déliberatif. Dhedhasar panemu iku, pasinaonan jeru paling apik ngurusi jinis kapisan, wondéné panalaran simbolik paling apik ngurusi jinis kapindho. Kekaroné dibutuhaké kanggo pambangunan AI kuwat lan mitayani kang bisa nyinaoni, nalar, lan sesambungan karo manungsa saperlu nampa pitutur lan mangsuli pitakonané manungsa. Modhèl dwiprosès mawa rujukan rong sistem mau wis digawé wiwit taun 1990-an déning sawenèh panaliti ing babagan AI lan ngèlmu kognitif.

Sajarah 
Garcez lan Lamb ngandharaké yèn panalitèn ing aréa iki isih dilakoni ing rong puluh taun kapungkur (satemené tekan saiki wis punjul telung puluh taun).

Rerangkèn lokakarya babagan AI néuro-simbolik bola-bali dianakaké saben tauné wiwit taun 2005 . Ing wiwitan 1990-an, rerangkèn lokakarya wiwitan babagan AI néuro-simbolik diselenggarakaké.

Pitakonan panalitèn binuka 
Akèh pitakonan panalitèn kang isih panggah padha wiwit 1990-an, kaya ta:
 Apa cara kang paling trep kanggo nggathukaké arsitèktur néural lan simbolik?
 Kepriyé kuduné struktur simbolik kawakili ing sajroning jaringan néural lan pangèkstrakan saka jaringané?
 Kepriyé kuduné kawruh kang lumrah ing padinan disinaoni lan dipikiraké?
 Kepriyé ngurusi kawruh abstrak kang angèl diénkodhe kanthi logis?

Uga delengen 
 AI simbolik

Rujukan

Wacan bacutan 
 
 
 
 
 
 Hochreiter, Sepp. "Toward a Broad AI." Commun. ACM 65(4): 56-57 (2022). https://dl.acm.org/doi/pdf/10.1145/3512715
 
 
 
 
 
 
 
 
 
 
 
 Sun, Ron; Alexandre, Frederic (1997). Connectionist Symbolic Integration. Lawrence Erlbaum Associates.

Pranala jaba 
 Artificial Intelligence: Workshop series on Neural-Symbolic Learning and Reasoning

Kacerdhasan gawéan